Document ID: /roh_data/filtered/fineweb-2-filterrobots_roh.jsonl.gz/65995

Per la gronda part da la populaziun svizra è la midada dal clima in problem, ch'è fatg dal carstgaun sez, e ch'ins sto immediat far insatge encunter. Interessant è che las persunas che s'identifitgeschan sco «mangia-charn» èn pli scepticas, che las per sunas che mangian pauca u insumma nagina charn. Radund 13% da quels e quellas na crain betg che la midada dal clima saja fatga dal carstgaun.
Co vesan Rumantschas e Rumantschs quai?
- be 54% èn da l'avis ch'ins sto far immediat insatge encunter la midada dal clima
- 31% vulan ch'i dettia sco emprim dapli perscrutaziun davart il tema
(persunas ch'han dà resposta: 37)
Betg d'accord èn ins tge ch'è da far encunter la midada. Ils blers èn pronts da betg stgaudar l'abitaziun sin dapli che 20 grads, desister da charn u ir pli pauc cun auto pon dentant paucs s'imaginar.
Dapli che las suandantas pretensiuns tar la midada dal clima vegnan sustegnidas d'ina maioritad. Dentant mussan las datas che
- dunnas vesan plitost ina responsabladad da la Svizra per la midada dal clima ch'umens
- umens èn pli pauc pronts da reducir il standard da viver che dunnas
- persunas cun proprietad d'abitar vesan la mancanza d'electricitad sco pli grond problem che la midada dal clima, cumpareglià cun persunas che stattan a fit.
Influenza sin la cuntentientscha
Il tema clima e la midada dal clima na para betg d'avair ina influenza sin la cuntentientscha cun la vita privata u professiunala.
I sa mussa dentant che la cuntentientscha generala è influenzada positivamain sch'ins sa fatschenta cun il tema. Daco che quai è uschia, chattais a la fin da quai artitgel (AGIUNTAR LINK COTSCHEN TAR ARTITGEL CUNTENTIENTSCHA)